ประกาศกระทรวงมหาดไทยประกาศกระทรวงมหาดไทยเรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับผู้ที่ประสงค์จะเข้ามาพำนักระยะยาวตามมติคณะรัฐมนตรีเมื่อวันที่ ๒๒ พฤศจิกายนพ.ศ. ๒๕๕๙ โดยที่เป็นการสมควรอนุญาตให้คนต่างด้าวซึ่งประสงค์จะเข้ามาพำนักระยะยาวในราชอาณาจักรเป็นกรณีพิเศษอาศัยอำนาจตามความในมาตรา๕ แห่งพระราชบัญญัติคนเข้าเมือง พ.ศ. ๒๕๒๒ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๘๗/๒๕๕๗ เรื่องการแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจลงวันที่ ๑๐ กรกฎาคม พุทธศักราช ๒๕๕๗ และมาตรา ๑๗ แห่งพระราชบัญญัติคนเข้าเมืองพ.ศ. ๒๕๒๒ นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ ๒๒ พฤศจิกายน พ.ศ. ๒๕๕๙จึงออกประกาศไว้ ดังต่อไปนี้ข้อ๑ คนต่างด้าวซึ่งประสงค์จะเข้ามาพำนักระยะยาวในราชอาณาจักรเป็นกรณีพิเศษตามประกาศนี้ต้องมีคุณสมบัติ ดังต่อไปนี้(๑)มีอายุตั้งแต่ห้าสิบปีบริบูรณ์ขึ้นไป(๒)เป็นผู้ถือหนังสือเดินทางหรือเอกสารที่ใช้แทนหนังสือเดินทางของประเทศที่ตนมีสัญชาติต่อไปนี้(๑) ญี่ปุ่น (๒) เครือรัฐออสเตรเลีย (๓) ราชอาณาจักรเดนมาร์ก (๔)สาธารณรัฐฟินแลนด์ (๕) สาธารณรัฐฝรั่งเศส (๖) สหพันธ์สาธารณรัฐเยอรมนี (๗)สาธารณรัฐอิตาลี (๘) ราชอาณาจักรเนเธอร์แลนด์ (๙) ราชอาณาจักรนอร์เวย์ (๑๐)ราชอาณาจักรสวีเดน (๑๑) สมาพันธรัฐสวิส (๑๒)สหราชอาณาจักรบริเตนใหญ่และไอร์แลนด์เหนือ (๑๓) แคนาดา และ(๑๔) สหรัฐอเมริกา(๓)มีเงินฝากประจำในธนาคารพาณิชย์ไทยที่ตั้งอยู่ในประเทศไทยหรือมีเงินฝากประจำในธนาคารพาณิชย์ไทยที่ตั้งอยู่ในประเทศไทยและมีรายได้ประจำต่อปีดังนี้(ก)มีเงินฝากประจำเป็นมูลค่าเทียบอัตราแลกเปลี่ยนเป็นเงินไทยไม่น้อยกว่าสามล้านบาท หรือ(ข)มีเงินฝากประจำเป็นมูลค่าเทียบอัตราแลกเปลี่ยนเป็นเงินไทยไม่น้อยกว่าหนึ่งล้านแปดแสนบาทและมีรายได้ประจำต่อปีไม่น้อยกว่าหนึ่งล้านสองแสนบาทและจะต้องมีเงินฝากไม่น้อยกว่าสามล้านบาทภายในกำหนดระยะเวลาหนึ่งปีทั้งนี้ให้คงเงินในบัญชีตามวรรคหนึ่งไว้เป็นระยะเวลาไม่น้อยกว่าหนึ่งปี เมื่อครบระยะเวลาดังกล่าวแล้วให้ถอนเงินนั้นได้ ทั้งนี้จะต้องมีเงินฝากเหลือในบัญชีไว้ไม่น้อยกว่าหนึ่งล้านห้าแสนบาท ซึ่งการถอนเงินฝากจะถอนเงินได้เพื่อเป็นค่าใช้จ่ายเช่น ค่ารักษาพยาบาล ซื้อคอนโดมิเนียม ซื้อยานพาหนะ และการศึกษาของบุตร ในราชอาณาจักรเท่านั้น(๔)มีเอกสารหรือหลักฐานรับรองความประพฤติหรือหนังสือรับรองประวัติอาชญากรรมจากประเทศที่คนต่างด้าวถือสัญชาติและหากคนต่างด้าวมีถิ่นพำนักถาวรอยู่ในประเทศอื่นต้องมีเอกสารดังกล่าวจากประเทศที่คนต่างด้าวมีถิ่นพำนักถาวรด้วยและ(๕)มีกรมธรรม์ประกันสุขภาพของไทยคุ้มครองตลอดระยะเวลาที่พำนักในราชอาณาจักรโดยมีจำนวนเงินเอาประกันภัยสำหรับค่ารักษาพยาบาลในกรณีผู้ป่วยนอกไม่น้อยกว่าสี่หมื่นบาทและในกรณีผู้ป่วยในไม่น้อยกว่าสี่แสนบาทข้อ ๒คู่สมรสของคนต่างด้าวที่ชอบด้วยกฎหมายสามารถติดตามเข้ามาพำนักระยะยาวในราชอาณาจักรได้โดยต้องมีคุณสมบัติตามข้อ ๑ (๒) (๓) (๔) และ (๕)ข้อ๓บุตรที่ชอบด้วยกฎหมายที่มีอายุไม่เกินยี่สิบปีบริบูรณ์สามารถติดตามมาพำนักในราชอาณาจักรโดยมีสิทธิได้รับการตรวจลงตราประเภทคนอยู่ชั่วคราว และต้องมีคุณสมบัติตามข้อ ๑ (๕)ข้อ๔ คนต่างด้าวตามข้อ ๑ ข้อ ๒ และข้อ ๓มีสิทธิได้รับการตรวจลงตราประเภทคนอยู่ชั่วคราวประเภทพำนักระยะยาวโดยมีรหัสกำกับ Non - O-X จากสถานเอกอัครราชทูต สถานกงสุลไทยในต่างประเทศหรือจากกระทรวงการต่างประเทศ หรือจากสำนักงานตรวจคนเข้าเมืองสำหรับใช้ได้ไม่จำกัดจำนวนครั้ง อายุการใช้งานการตรวจลงตราห้าปีโดยเสียค่าธรรมเนียมการตรวจลงตราครั้งละหนึ่งหมื่นบาทข้อ๕ เมื่อคนต่างด้าวตามข้อ ๑ ข้อ ๒และข้อ ๓ เดินทางเข้ามาในราชอาณาจักร ให้พนักงานเจ้าหน้าที่ตรวจคนเข้าเมืองตรวจอนุญาตให้พำนักอยู่ในราชอาณาจักรเป็นเวลาไม่เกินห้าปีตามอายุการตรวจลงตราข้อ๖การอนุญาตให้อยู่ต่อในราชอาณาจักรเป็นการชั่วคราวภายหลังจากที่ครบกำหนดเวลาอนุญาตตามข้อ ๕ แล้วให้พนักงานเจ้าหน้าที่ตรวจคนเข้าเมืองมีอำนาจอนุญาตให้อยู่ต่อไปอีกไม่เกินห้าปีและยื่นคำขอตามแบบที่กำหนดตามกฎกระทรวงว่าด้วยการกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิมพร้อมทั้งเสียค่าธรรมเนียมรายละหนึ่งหมื่นบาทข้อ๗ ให้คนต่างด้าวตามข้อ ๑ ข้อ ๒และข้อ ๓ ดำเนินการแจ้งที่พักอาศัยต่อพนักงานเจ้าหน้าที่ตรวจคนเข้าเมืองเมื่อพำนักในราชอาณาจักรครบกำหนดเก้าสิบวันและต่อไปให้กระทำเช่นเดียวกันทุกระยะเก้าสิบวันข้อ๘การตรวจอนุญาตให้คนต่างด้าวเข้ามาในราชอาณาจักรตามข้อ ๕การอนุญาตให้อยู่ต่อในราชอาณาจักรเป็นการชั่วคราวตามข้อ ๖และการแจ้งที่พักอาศัยของคนต่างด้าวตามข้อ ๗ให้เป็นไปตามที่สำนักงานตรวจคนเข้าเมืองกำหนดข้อ๙คนต่างด้าวที่ประสงค์จะทำงานเป็นอาสาสมัครเพื่อช่วยเหลือภารกิจของหน่วยงานราชการและสถานสาธารณกุศลให้สามารถทำงานดังกล่าวได้ภายใต้บทบัญญัติของกฎหมายว่าด้วยการทำงานของคนต่างด้าวข้อ๑๐ การอนุญาตให้คนต่างด้าวอยู่ในราชอาณาจักรเป็นการชั่วคราวเป็นอันสิ้นผลในกรณีดังต่อไปนี้(๑)ไม่เป็นไปตามหลักเกณฑ์และเงื่อนไขตามข้อ ๑ (๓)(๒)ไม่มีกรมธรรม์ประกันสุขภาพตามข้อ ๑ (๕)(๓)ทำงานโดยไม่ได้รับอนุญาต(๔)มีพฤติการณ์น่าเชื่อว่าเป็นภัยต่อสังคมหรือจะก่อเหตุร้ายให้เกิดอันตรายต่อความสงบสุขหรือความปลอดภัยของประชาชนหรือความมั่นคงแห่งราชอาณาจักรการสิ้นผลการอนุญาตให้อยู่ในราชอาณาจักรได้เป็นการชั่วคราวให้หมายรวมถึงคู่สมรสและบุตรด้วยให้พนักงานเจ้าหน้าที่ตรวจคนเข้าเมืองดำเนินการตรวจสอบตามวรรคหนึ่งทุกระยะหนึ่งปีนับแต่วันที่ได้รับอนุญาตให้อยู่ในราชอาณาจักรเป็นการชั่วคราวข้อ ๑๑คนต่างด้าวตามข้อ ๑ ข้อ ๒ และข้อ ๓ ที่ได้รับอนุญาตให้อยู่ในราชอาณาจักรประเภทอื่นใดต่อมามีความประสงค์จะขอรับการตรวจลงตราเพื่ออยู่ในราชอาณาจักรเป็นการชั่วคราวตามประกาศนี้ให้สามารถกระทำได้ข้อ๑๒การดำเนินการตามประกาศนี้ให้เป็นไปตามหลักเกณฑ์ วิธีการและเงื่อนไขที่กระทรวงการต่างประเทศหรือสำนักงานตรวจคนเข้าเมืองกำหนดแล้วแต่กรณีข้อ๑๓[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๖พฤษภาคม พ.ศ. ๒๕๖๐พลเอกประยุทธ์ จันทร์โอชานายกรัฐมนตรีพลเอก อนุพงษ์ เผ่าจินดารัฐมนตรีว่าการกระทรวงมหาดไทยภวรรณตรี/จัดทำ๑๖ มิถุนายน๒๕๖๐พิมพ์มาดา/ตรวจ๑๑ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๕๗ ง/หน้า ๓๓/๑๒ มิถุนายน ๒๕๖๐